d beschribig vom daintree national park het super doent und da mir jez ja vieles usglah hend (frazer, whitsundays, magnetic island nur ein tag) hemr no ziit gah dethi zfahre.    als ersts hemer e crocodile-flusstour gmacht. wills australian day xi isch hets fast kei betrieb gah ufem daintree river. euse guide isch au genial xi, en maa wo sich wuerkli fuerd tier  und d pflanze interessiert und eus einiges wiitergeh het. guet hemer au gfunde, dasser noed nur eis uf croco show gmacht het sondern eus au uf e baumschlange, kingfisch, froeschli etc higwiese het.    "it smells like hippie" - jedefalls i eusem charre. ufem waeg zum cape tribulation hemer 2 stoeppler mitgno. scho chli atrunke und ganz sicher gstoned sinds hine inegsaesse. de eint, en scho chli verlaebte typ um di 40gi, het langi ziit i dem national park glaebt und viel gwuesst z verzelle. sini  juengeri begleiterin isch urspruenglich vo victoria und laebt mit ihm momentan grad ufeme huusbot. und klaar hends au euse bob vode magnetic island kennt :)    noed wiit ewaeg vo eusem campingplatz hemer sie useglah. es waer no en kule alass det xi, mit aboriginies wo im chline rahme musig gmacht hend und sustige raegewald artiste. leider ischs denn z fuess im dunkle mitere taschelampe mit nuem so viel batterie doch z wiit ewaeg xi und so simer bi eusem camper blibe. ussert eus hets nur no es  duetschs paerli gah - mit dene hemer denn raecht lang ueber gott und di welt pleuderlet.